Gran festa d'inauguració del nou parc de la Senyera d'Alaquàs
03/11/2003 12:09:00

# Gran festa d'inauguració del nou parc de la Senyera d'Alaquàs

*   03/11/2003 12:09:00
*   [Imprimir](#)
*   Compartir
*    https://www.alaquas.org/documento.asp?id\_do=8893

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8893%2F0&title=Ajuntament%20d%27Alaqu%C3%A0s.%20Premsa.Gran%20festa%20d%27inauguraci%C3%B3%20del%20nou%20parc%20de%20la%20Senyera%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8893/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8893/8893_Form_4.jpg)](https://www.alaquas.org/ficheros/documentos/2003/2/8893/8893_Form_10.jpg "<a href='https://www.alaquas.org/ficheros/documentos/2003/2/8893/8893_Form_10.jpg' target=_blank><i class='fa fa-external-link' aria-hidden='true'></i>.Gran festa d'inauguració del nou parc de la Senyera d'Alaquàs</a>")

L'aposta per la qualitat de vida de la ciutadania, la creació de més espais públics i zones d'oci presideix aquesta gran actuació urbanística realitzada per l'Ajuntament d'Alaquàs

El passat diumenge, dia 2 de novembre, va tindre lloc en Alaquàs una gran festa amb motiu de la inaguració del parc de la Senyera, una nova zona verda ubicada a la zona de Camí Vell de Torrent.

La festa va començar a les 11:30 hores amb una cercavila pels diferents carrers de la zona de Camí Vell de Torrent i va finalitzar al parc de la Senyera, on hi havia diferents tallers lúdics per a totes les xiquetes i els xiquets. En l'organització d'aquestes activitats van participar la Xarxa Municipal de Ludoteques i els col·legis d'Alaquàs: Olivar, González Gallarza, Sanchis Almiñano i Bonavista.

En aquesta festa van estar presents l'Alcalde d'Alaquàs, Jorge Alarte, regidores i regidors de l'Ajuntament d'Alaquàs, així com representants de diferents col·lectius i associacions ciutadanes, i  centenars de veïnes i veïns, que es van donar cita al parc de la Senyera per gaudir d'aquest nou espai.

A les 12 hores del migdia, totes i tots els allí presents van presenciar la posada en funcionament de la gran font ornamental que ocupa una part de l'esplanada. Es tracta d'una font subterrània de 10 metres de superfície que conté un gran doll central i altres més menuts que es connecten aleatòriament.

Al llarg del matí, les xiquetes i els xiquets van gaudir de les activitats organitzades i també de les àmplies zones enjardinades i dels espais habilitats per al joc.

Amb més de 5.000 metres quadrats, el parc de la Senyera compta també amb una zona de gespa i arbres, que ocupen un lloc principal en aquest nou parc. La zona enjardinada té forma d'àgora, concentrant l'atenció en altre dels espais del parc. Es tracta d'una esplanada polivalent que ha estat habilitada com a escenari per a activitats culturals. Aquesta zona està situada en el punt central del parc, just en l'encreuament del passeig, que disposat en diagonal, uneix els carrers Senyera i Sant Lluis Gonzaga amb la bifurcació dels carrers Palleter i Albacete.

El passeig d'aquesta esplanada és de paviment de color groc i ha estat dotat als seus costats de papereres així com de diferents elements de mobiliari urbà. En aquesta zona s'ha tingut en compte la seua il·luminació, dotant-la d'una gran quantitat de fanals.

Aquest nou parc s'inclou dins d'una actuació urbanística integral que té per objectiu principal millorar les dotacions de la zona de Camí Vell de Torrent. Aquestes actuacions han contemplat l'adequació de la xarxa de clavegueram i dels col·lectors pluvials subterranis. Les obres han consistit en la construcció de 350 metres linials de col·lectors. Tots aquests han estat disposats en la interesecció del carrer del Cid, enllaçant amb el carrer de la Senyera i continuant al llarg d'aquesta fins el punt d'interesecció amb el carrer Sant Lluís Gonzaga. A partir d'aquest carrer, els col·lectors travessen diagonalment el parc de la Senyera fins el carrer Palleter i finalitzen en l'avinguda Camí Vell de Torrent, per a acabar desembocant en el barranc de Torrent.